**Mór Városi Önkormányzat Képviselő-testületének**

**8/2020. (I.29.) határozata**

**a Regia Dental Kft.-vel kötött III. számú körzetre vonatkozó feladatellátási szerződés módosításáról**

Mór Városi Önkormányzat Képviselő-testülete a 368/2018. (X.31.) Kt. határozatával jóváhagyott és legutóbb 349/2019. (XI.27.) Kt. határozatával módosított, a REGIA DENTAL Kft.-vel a III. számú körzetre kötött feladat-ellátási szerződését 2020. március 1-jei hatállyal alábbiak szerint módosítja:

1. A szerződés 7. pontját az alábbiak szerint módosítja:

„7.) Egészségügyi Szolgáltató vállalja, hogy az általa foglalkoztatott (fog)orvos és munkatársai akadályoztatása (szabadság, betegség, stb.) esetén a helyettesítésről – beleértve annak pénzügyi feltételeit maga gondoskodik. Munkavégzésben akkor minősül akadályozottnak, az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (2) bekezdése értelmében: ”ha a tevékenységét keresőképtelensége, hivatalos távolléte, szabadsága vagy gyermekápolás, -gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.”

Az orvos 10 munkanapot meghaladó távollétét köteles bejelenteni az önkormányzatnak, és a népegészségügyi szakigazgatási szervnek. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.

A személyes ellátási kötelezettséggel rendelkező Dr. Azari Ali helyettesítését ellátja:

1. Dr. Malek Poor Mohammad Mehdi (onysz: 82428) a Mór Kórház u. 21. szám alatti saját rendelőben.
2. Mohainé dr. Abkarovits Cecília Anikó (onysz.: 80346) a Mór Kórház u. 21. szám alatti saját rendelőben.
3. Dr. Farkas Adorján (onysz.: 39-397/1) a Mór Ady E. u. 7. szám alatti saját rendelőben.
4. Dr. Károlyi Sándor (onysz.:20495) a Mór, Kórház u. 21. szám alatti helyettesített rendelőben.”

2. A képviselő-testület felhatalmazza a polgármestert a módosított feladat-ellátási szerződés aláírására.

Határidő: 2020.02.29.

Felelős: polgármester(Humánügyi Iroda)

Fenyves Péter Dr. Kovács Zoltán

polgármester jegyző